FI Euroopan unionin virallinen lehti C 261/7

Maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 50 artiklan 2 kohdan a alakohdassa tarkoitettu muutoshakemuksen julkaiseminen

(2016/C 261/07)

Tämä julkaiseminen antaa oikeuden vastustaa hakemusta Euroopan parlamentin ja neuvoston asetuksen (EU) N:o 1151/2012 (1) 51 artiklassa tarkoitetulla tavalla.

SUOJATUN ALKUPERÄNIMITYKSEN TAI SUOJATUN MAANTIETEELLISEN MERKINNÄN TUOTE-ERITELMÄN MUUN KUIN VÄHÄISEN MUUTOKSEN HYVÄKSYMISTÄ KOSKEVA HAKEMUS

Asetuksen (EU) N:o 1151/2012 53 artiklan 2 kohdan ensimmäisen alakohdan mukainen muutoksen hyväksymistä koskeva hakemus

”POMMES ET POIRES DE SAVOIE” / ”POMMES DE SAVOIE”/ ”POIRES DE SAVOIE”

EU-nro: FR-PGI-0117-01376 – 24.9.2015

SAN ( ) SMM ( X )

1. Hakijaryhmä ja oikeutettu etu

Syndicat Fruits des Savoie Maison de l’Agriculture 52 avenue des Îles 74994 Annecy Cedex 9 FRANCE Puhelin: +33 479338317 Faksi: +33 479339253 Sähköposti: syndicatfruitsdessavoie@haute-savoie.chambagri.fr

Liitto muodostuu hedelmien tuottajista, tuottaja-lähettäjistä, tuottaja-varastoijista ja lähetyskeskuksista. Näin ollen sillä on oikeus pyytää tuote-eritelmän muuttamista.

2. Jäsenvaltio tai kolmas maa

Ranska

3. Eritelmän kohta, jota / kohdat, joita muutos koskee

— ☒ Tuotteen nimi — ☒ Tuotteen kuvaus — ☒ Maantieteellinen alue — ☒ Alkuperätodisteet — ☒ Tuotantomenetelmä — ☐ Yhteys maantieteelliseen alueeseen — ☒ Merkinnät — ☒ Muuta: Ryhmän nimi ja osoite, valvontaelimen viitetiedot

4. Muutoksen/muutosten tyyppi

— ☒ Rekisteröidyn SAN:n tai SMM:n tuote-eritelmän muutos, jota ei voida pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti. — ☐ Rekisteröidyn SAN:n tai SMM:n, jonka yhtenäistä asiakirjaa (tai vastaavaa) ei ole julkaistu, tuote-eritelmän muutos, jota ei voida pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti.

5. Muutos/muutokset

Hakijaryhmä haluaa päivittää muodollisesti eritelmää ja ottaa huomioon eräät maantieteellisellä alueella yleisesti käytössä olevat menetelmät, jotka vahvistavat tämän suojatun maantieteellisen merkinnän yhteyttä tuotantoalueeseen.

5.1 Tuotteen nimi

Nykyiseen nimeen ”Pommes et Poires de Savoie” halutaan lisätä seuraavat nimitykset: ”Pommes de Savoie” ja ”Poires de Savoie”. Ryhmä toivoo voivansa käyttää nimityksiä ”Pommes de Savoie” tai ”Poires de Savoie” sellaisissa pakkauksissa ja niiden etiketeissä, joiden sisältämät tuotteet ovat yksinomaan omenia tai yksinomaan päärynöitä. Tähän mennessä nämä lyhyemmät nimitykset eivät ole olleet käytössä, koska toimijat käyttävät tuotteidensa päällysmerkinnöissä nimeä ”Pommes et poires de Savoie”.

5.2 Tuotteen kuvaus

Tämä kohta on muotoiltu uudelleen ja sitä on täydennetty.

Hedelmien kuvauksessa kerrotaan niiden ulkonäöstä sekä fysikaalis-kemiallisista ja aistinvaraisista ominaisuuksista. Hedelmien kauppaluokkiin on lisätty 2 luokka, johon kuuluvissa hedelmissä esiintyy hedelmärupea alle yhden neliösenttimetrin alalla hedelmän kokonaispinta-alasta. Ryhmän tavoitteena on hyväksyä SMM-suojan piiriin myös luonnonmukaisesta viljelystä peräisin olevat hedelmät.

Rekisteröidyssä eritelmässä esitetään summittainen kuvaus eräistä sallituista lajikkeista (Golden délicious, Reinette Blanche du Canada ja Melrose); seuraavien omenalajikkeiden kuvaus on lisätty: Idared, Reinette grise du Canada ja Jonagold sekä päärynöiden osalta Passe Crassane -lajike.

Sallittujen lajikkeiden luetteloa on täydennetty seuraavilla lajikkeilla:

— omenat: Reine des reinettes, Elstar, Delgollune, Gala, Delcorf, Pinova, Fuji, Suntan, Initial, Pilot, Belle de Boskoop, Dalinco ja Opal;

— päärynät: Williams, Louise Bonne d’Avranches, Conférence, Doyenné du Comice ja Général Leclerc.

Tämä muutos heijastaa Savoijin hedelmätarhoille ominaista äärimmäisen monipuolista lajikevalikoimaa; runsaat korkeuserot, sijainnin vaihtelut ja erilaiset maaperätyypit ovat edistäneet monien erilaisten lajikkeiden sopeutumista. Tällainen monipuolisuus vastaa Savoijissa varsin yleisen nopean tai kohtuullisen nopean kaupallisen hyödyntämisen asettamia tarpeita. Tällainen kaupallinen hyödyntäminen edellyttää laajaa lajikevalikoimaa, jonka ansiosta voidaan noudattaa hedelmien säilymisen asettamia vaatimuksia ja asettaa seuraava erittäin rajoittava kielto: hedelmiä ei saa käsitellä kemiallisesti sadonkorjuun jälkeen.

Kaikki uuteen eritelmään sisältyvät lajikkeet on tutkittu kokeellisesti niiden erityisominaisuuksien ja maantieteellisen alueen maaperä- ja ilmasto-oloihin liittyvän syy-yhteyden toteamiseksi.

Ilmoitettu vähimmäiskoko, joka koskee ainoastaan kolmea omenalajiketta, on poistettu. Kaikkien hedelmien on oltava EU:n lainsäädännössä edellytettyjen vaatimusten mukaisia; tämä koskee muun muassa niiden kokoa. Ryhmä määrittelee hedelmien koon erikseen kussakin kauppaluokassa.

Eritelmästä on myös poistettu Mutsu-omenalajike. Eritelmän laatimisajankohtana ryhmä oli koonnut luettelon lajikkeista, jotka vaikuttivat vastaavan Pommes et poires de Savoie -hedelmien tuotanto-odotuksia; tämä oli kuitenkin tapahtunut ennen kuin tutkimusasemien koetulokset oli saatu. Mutsu-lajikkeen osalta koeviljelytulokset osoittivat, ettei se vastannut odotuksia, minkä vuoksi kyseistä lajiketta ei ole koskaan istutettu varsinaista tuotantoa varten.

Eritelmään on lisätty tavoitearvot, joiden tarkoituksena on helpottaa valvontaa sen toteamiseksi, että hedelmät vastaavat niiden osalta kuvattuja aistinvaraisia ja fysikaalis-kemiallisia ominaisuuksia.

5.3 Maantieteellinen alue

Alun perin puhtaasti hallinnollisin perustein määritelty maantieteellinen alue on kohdennettu uudelleen siten, että se kattaa perinteisen tuotantoalueen ilman korkealla vuoristossa sijaitsevia kuntia, joiden olosuhteet ovat epäsuotuisat hedelmien riittävän kypsymisen kannalta. Tuotteen ja sen tuotantoalueen välisen yhteyden lujittamiseksi maantieteellinen alue on rajoitettu tiettyihin Savoien ja Haute-Savoien departementtien kuntiin ja laajennettu näiden kahden departementin lisäksi myös seitsemään uuteen kuntaan Ainin departementissa, joiden osalta alueen toimijoiden toiminnallinen yhteys on osoitettu. Kaikissa näissä kunnissa vallitsevat samanlaiset ilmasto-olosuhteet.

Perusteet maantieteellisen alueen rajaamiselle voidaan ilmaista seuraavasti:

— kunnassa harjoitetaan omenoiden ja päärynöiden tuotantoa SMM-eritelmän edellytysten mukaisesti;

— pinnankorkeus 200–1 500 metriä;

— vuoriston alarinteille ominainen aaltoileva pinnanmuodostus;

— useimmiten kalkkikivisedimenttimuodostelmien päälle kehittynyt paksu maakerros;

— mannerilmasto, jossa Välimeren vaikutus ilmenee korkeana sademääränä (1 000 mm);

— alueella harjoitetaan sekaviljelyä ja karjataloutta.

SMM-tuotteen ”Pommes et poires de Savoie” / ”Pommes de Savoie” / ”Poires de Savoie” maantieteellinen alue kattaa aikaisempien 650 kunnan asemesta 463 kuntaa.

5.4 Alkuperätodisteet

Toimijoiden ilmoitusvelvoitteet on täsmennetty valvonnan edellyttämien rekisteröitävien tietojen hallinnan tehostamiseksi. Lisäksi on otettu käyttöön jäljitettävyysjärjestelmä helpottamaan tuotteiden seurantaa.

Hedelmien tunnistusmerkinnät: Jäljitettävyyden varmistamiseksi on täsmennetty, että mikäli hedelmistä halutaan käyttää suojattua maantieteellistä merkintää ”Pommes et poires de Savoie” / ”Pommes de Savoie” / ”Poires de Savoie”, kukin kuluttajille pakkaamattomana tarjottava yksittäinen hedelmä on aina varustettava tarramerkillä, jossa mainitaan kyseinen maantieteellinen merkintä. Tämä vaatimus ei kuitenkaan koske suoramyyntiä tuottajalta kuluttajalle tai suljetuissa pakkauksissa myytäviä hedelmiä.

5.5 Tuotantomenetelmä

Tämä eritelmän osa on muotoiltu uudelleen ja sitä on täydennetty.

— Tavoitteena on ollut vahvistaa täsmälliset säännöt, joiden valvominen on helppoa. Nykyisestä rekisteröidystä eritelmästä on poistettu selityksiä ja suosituksia koskevat määräykset.

— Hedelmätarhojen hoitoa koskevien sääntöjen säilyttäminen ja täsmentäminen siten, että niiden avulla voidaan edistää maaperän ja kasvien hyvän fyysisen tilan säilymistä ja siten lujittaa luonnolliseen kasvuympäristöönsä yhteydessä olevien hedelmien tuotantoa.

Eritelmään on lisätty tuotantoketju.

Nämä säännöt liittyvät seuraaviin näkökohtiin:

Lajikevalintamenettelyn käyttöönottaminen:

Kunkin uuden lajikkeen on täytettävä hyväksymiskriteerit, joiden avulla saavutetaan tuotteen kuvauksessa määritellyt erityisominaisuudet. Menettely käsittää seuraavat vaatimukset:

— ”Pommes et poires de Savoie” / ”Pommes de Savoie”/ ”Poires de Savoie” -hedelmien erityisominaisuuksien noudattaminen;

— varmennetun ja viruksista vapaan kasviaineiston käyttö;

— maantieteellisellä alueella viljeltyjen lajikkeiden käyttö eritelmän määräysten mukaisesti;

— viljely- ja kasvinterveyskäyttäytymisen seuranta.

Kasviaineiston valinta

Hedelmätarhan tuotantopotentiaalien suojelemiseksi on lisätty velvoite käyttää viruksista vapaita taimia. Taimien ja puiden kasvattajien velvoitteet käytettäessä taimia suoraan sellaisinaan on täsmennetty.

Istutustiheys

Jotta puilla on käytettävissään riittävästi maata ja ne pystyvät kasvamaan suotuisissa valaistusolosuhteissa, uusien istutusten istutustiheydeksi on vahvistettu enintään 3 500 puuta hehtaaria kohden.

Maan kunnossapito

Tämän kohdan määräyksiä täydennetään siten, että istutusten nurmettamisesta tulee pakollista kolmannesta istuttamista seuraavasta vuodesta alkaen, ja nurmipeitteen osuuden on oltava vähintään 60 % rivien välisestä pinta-alasta vähintään kahden metrin nurmikaistaleena. Maan nurmettaminen lisää kosteuden vaihtelua päivän ja yön välillä, mikä puolestaan edistää vaaleanpunertavan pintavärin kehittymistä hedelmien yhdelle puolelle.

Ympäristöä säästävämpien viljelymenetelmien edistämiseksi ja siten maan alkuperäisten ominaisuuksien suojelemiseksi on myös kielletty synteettisten kemikaalien käyttö kasvualustan desinfiointiin.

Kastelu, lannoitus ja kasvitautien torjunta

Kaikkien näiden määräysten tarkoituksena on edistää eri tuotantopanosten järkiperäistä käyttöä. Tavoitteiksi on asetettu

— eri tuotantotekijöiden (maaperä, kasviaineisto) kestävyyden suojeleminen, jotta SMM-alueen erityisominaisuudet säilyvät muuttumattomina;

— puiden tuotantokyvyn säänteleminen siten, että ne saavat säännöllisesti ravinteita ja säilyvät elinvoimaisina, mikä edistää hedelmien tasaista hidasta kypsymistä. Näin pyritään tuottamaan hedelmiä, joiden malto on kiinteän napakka; tämä koskee erityisesti omenoita.

Kasvinsuojeluaineiden käytön osalta ryhmä on ottanut käyttöön mahdollisuuden lisätä toimijoiden keskuudessa tietoisuutta näiden aineiden asianmukaisesta käytöstä paikalla tehtyjen teknisten havaintojen perusteella. Tarkoituksena on rajoittaa kasvinsuojeluaineiden aiheetonta käyttöä ja lujittaa hedelmätuotannon ja sen maantieteellisen alueen välistä yhteyttä.

Pölytys

Mehiläisten tekemää pölytystä halutaan edistää määräyksellä, jonka mukaan hedelmätarhojen läheisyydessä enintään neljän kilometrin etäisyydellä on oltava ainakin yksi mehiläispesä. Kyseinen etäisyys vastaa kenttämehiläisen keskimääräistä toimintasädettä.

Sadonkorjuu

Sadonkorjuun yhteydessä on tehtävä pakollinen fysikaalis-kemiallinen määritys, jonka tarkoituksena on varmistaa hedelmien ominaisuudet. Tämän tiedon perusteella toimija voi päättää tarvittavista varastointiolosuhteista ja valita sopivimman kaupanpitämisajankohdan.

Sen lisäksi hedelmien kemiallinen käsittely sadonkorjuun jälkeen on kielletty; tämän määräyksen tarkoituksena on kannustaa tuottamaan korkealaatuisia hedelmiä, jotka soveltuvat varastoitaviksi.

Varastointiedellytyksiä on täsmennetty

Varastoinnin kestoaikoja hedelmien kaupan pitämisen nopeuden ja varastointityypin mukaan koskevat määräykset on poistettu. Toimijoilla on käytettävissään toimivat varastointitilat korkealaatuisten hedelmien säilyvyyden varmistamiseksi. Käytännön toimenpiteistä päättää toimija oman harkintansa mukaan; hän seuraa eri lajikkeiden kypsymistä ja säilytysolosuhteiden vaihteluita (lämpötila, kosteus) sekä ratkaisee sopivan ajankohdan hedelmien saattamiseksi markkinoille.

Kohdassa ”Tuotteen kuvaus” kuvattujen, markkinoille saatettaessa tehtävien määritysten avulla voidaan varmistaa, että hedelmien alkuperäiset ominaisuudet ovat säilyneet moitteettomina.

Varastoijien ja lähettäjien velvollisuudet on kuvattu; niihin kuuluvat esimerkiksi suurten puulaatikoiden käyttökielto lopullisen pakkaamisen yhteydessä ja velvollisuus kiinnittää kuhunkin yksittäiseen hedelmään merkkitarra.

5.6 Merkinnät

Merkintävaatimuksia on täydennetty ja täsmennetty.

Niissä määrätään muun muassa, että pakatut tuotteet on voitava merkitä tuotetyypin mukaan.

5.7 Muut muutokset

Ryhmän nimi ja osoite sekä valvontaelimen viitetiedot on päivitetty.

YHTENÄINEN ASIAKIRJA

”POMMES ET POIRES DE SAVOIE” / ”POMMES DE SAVOIE”/ ”POIRES DE SAVOIE”

EU-nro: FR-PGI-0117-01376 – 24.9.2015

SAN ( ) SMM ( X )

1. Nimi/nimet

”Pommes et poires de Savoie” / ”Pommes de Savoie”/ ”Poires de Savoie”

2. Jäsenvaltio tai kolmas maa

Ranska

3. Maataloustuotteen tai elintarvikkeen kuvaus

3.1 Tuotelaji

Luokka 1.6. Hedelmät, vihannekset ja viljat sellaisenaan tai jalostettuina

3.2 Kuvaus 1 kohdassa nimetystä tuotteesta

”Pommes et poires de Savoie” / ”Pommes de Savoie”/ ”Poires de Savoie” ovat kaikki tuoreita hedelmiä.

Pommes de Savoie -omenat on saatu seuraavista lajikkeista ja niiden muunnoksista: Belle de Boskoop, Dalinco, Delcorf, Delgollune, Elstar, Fuji, Gala, Golden Delicious, Idared, Initial, Jonagold, Melrose, Opal, Pinova, Pilot, Reine des reinettes, Reinette blanche du Canada, Reinette grise du Canada ja Suntan.

Poires de Savoie -päärynät on saatu seuraavista lajikkeista ja niiden muunnoksista: Conférence, Doyenné du Comice, Général Leclerc, Louise Bonne d’Avranches, Passe Crassane ja Williams.

Pommes de Savoie -omenoilla ja Poires de Savoie -päärynöillä on oltava seuraavat ominaisuudet:

— Keltaiset omenalajikkeet: vaaleanpunainen väri yhdellä puolella.

— Kaksiväriset omenalajikkeet: värillisen pinnan osuuden on vastattava voimassa olevassa UNECE-standardissa ekstra-luokalle määriteltyjä vaatimuksia.

— Lajikkeilla Reinette Blanche du Canada, Reinette Grise du Canada, Reine des Reinettes ja Belle de Boskoop esiintyy ruosteenpunaista pintaväriä.

— Päärynät: Pitkänomainen muoto, lajikkeilla Conférence, Doyenné du Comice, Passe Crassane ja Général Leclerc esiintyy ruosteenpunaista pintaväriä. Hedelmät kuuluvat seuraaviin voimassa olevassa kauppalainsäädännössä määriteltyihin kauppaluokkiin: — Luokka ekstra tai 1; — Luokka 2, kun hedelmissä esiintyy ainoastaan ruskealaikkuisuutta; hedelmien muut ominaisuudet vastaavat ekstra- tai 1 luokan vaatimuksia.

Fysikaalis-kemialliset ominaisuudet

Pakkaamosta lähtevien ”Pommes et poires de Savoie” / ”Pommes de Savoie”/ ”Poires de Savoie” -hedelmien on vastattava seuraavia arvoja:

Keltaiset omenat:

Lajike Päivämäärä Kovuus kg/cm2 IR Brix-asteluku Happopitoisuus g omenahappoa litrassa mehua Thiault-luku Ulkonäkö CTIFL-keskuksen asteikko Golden Pidetään kaupan ennen 1.11. ≥ 5 ≥ 12 ≥ 4 175 ≥C4 Pidetään kaupan 1.11.–31.12. ≥ 5 ≥ 12 ≥ 3,5 165 ≥C4 Pidetään kaupan 1.1.–28.2. ≥ 5 ≥ 12 ≥ 3 160 ≥C4 Pidetään kaupan 1.3. jälkeen ≥ 4,5 ≥ 12 ≥ 2,8 155 ≥C4 Opal ≥ 5 ≥ 12 — — —

Kaksiväriset omenat:

Lajike Kovuus ennen 31.1. Kovuus 1.2. jälkeen IR Happopitoisuus Ulkonäkö Delbard Estival ≥ 5 ≥ 4,5 ≥ 12 ≥ 1/3 väritystä pinnassa Initial ≥ 5 ≥ 4,5 ≥ 12 ≥ 1/3 väritystä pinnassa Reine des reinettes ≥ 5 ≥ 4,5 ≥ 12,5 ≥ 6 ≥ 1/3 väritystä pinnassa Elstar ≥ 5 ≥ 4,5 ≥ 12,5 ≥ 6 ≥ 1/3 väritystä pinnassa Gala ≥ 5 ≥ 4,5 ≥ 12 ≥ 1/3 väritystä pinnassa Belle de Boskoop ja muunnokset ≥ 5 ≥ 4,5 ≥ 12 ≥ 6 Suntan ≥ 5 ≥ 4,5 ≥ 12 ≥ 6 — Jonagold ≥ 5 ≥ 4,5 ≥ 12 ≥ 1/3 väritystä pinnassa Reinette blanche du Canada ≥ 5 ≥ 4,5 ≥ 12 ≥ 6 Reinette grise du Canada ≥ 5 ≥ 4,5 ≥ 12 ≥ 6 ≥ 3/4 ruosteenpunaista pintaväriä Pinova ≥ 5 ≥ 4,5 ≥ 13 ≥ 1/3 väritystä pinnassa Dalinco ≥ 5 ≥ 4,5 ≥ 12,5 ≥ 1/3 väritystä pinnassa Jubilé ≥ 5 ≥ 4,5 ≥ 12,5 ≥ 1/3 väritystä pinnassa Pilot ≥ 5 ≥ 4,5 ≥ 12 ≥ 6 ≥ 1/3 väritystä pinnassa Melrose ≥ 5 ≥ 4,5 ≥ 12 ≥ 1/3 väritystä pinnassa Idared ≥ 5 ≥ 4,5 ≥ 12 ≥ 1/2 väritystä pinnassa Fuji ≥ 5 ≥ 4,5 ≥ 12,5 ≥ 1/2 väritystä pinnassa

Päärynät:

Lajike Kovuus IR Ulkonäkö William 2–6 ≥ 11 Louise Bonne d’Avranches 2–6 ≥ 12 Général Leclerc 2–6 ≥ 12 Ruskealaikkuisuutta Conférence 2–6 ≥ 12 Ruskealaikkuisuutta Comica 2–6 ≥ 12 Mahdollisesti pintaväriä yhdellä puolella Passe Crassane 2–6 ≥ 12 Ruskealaikkuisuutta kantakuopassa

Aistinvaraiset ominaisuudet

Pommes de Savoie -omenoiden korkean sokeripitoisuuden ja happoisuuden välinen suhde on tasapainoinen, ja niiden malto on kiinteän napakka.

Poires de Savoie -päärynöiden malto on kiinteä ja suussa sulava, ja niiden maku on miellyttävällä tavalla makea.

3.3 Rehu (vain eläinperäiset tuotteet) ja raaka-aineet (vain jalostetut tuotteet)

—

3.4 Erityiset tuotantovaiheet, joiden on tapahduttava yksilöidyllä maantieteellisellä alueella

Omenoiden ja päärynöiden tuotanto ja varastointi tapahtuvat maantieteellisellä alueella.

3.5 Tuotteen, johon rekisteröity nimi viittaa, viipalointia, raastamista ja pakkaamista koskevat erityiset säännöt

Ottaen huomioon seuraavat seikat pakkaamisen on ehdottomasti tapahduttava maantieteellisellä alueella:

— hedelmät ovat herkästi rikkoontuvia ja herkkiä iskuille, minkä vuoksi niitä on käsiteltävä pakkauslaitoksissa erityisen varovaisesti ja vältettävä mahdollisimman pitkälle turhia käsittelyvaiheita;

— varastoijien osaaminen ja hedelmien laadun seurantaan pakkaamisen aikana kiinnitettävä erityinen huomio;

— ”Pommes et poires de Savoie” / ”Pommes de Savoie”/ ”Poires de Savoie” -hedelmien tunnistusjärjestelmä, jossa velvoitetaan kiinnittämään kuhunkin yksittäiseen hedelmään merkkitarra, jossa mainitaan maantieteellinen alkuperä. Tarra kiinnitetään markkinoille saatettaessa tehtävien fysikaalis-kemiallisten määritysten tulosten perusteella.

3.6 Tuotteen, johon rekisteröity nimi viittaa, merkintöjä koskevat erityiset säännöt

Lainsäädännössä edellytetyistä kaikkia omenoita ja päärynöitä koskevista maininnoista riippumatta hedelmien merkinnöissä on noudatettava seuraavia sääntöjä:

— nimitys ”Pommes et poires de Savoie” tai ”Pommes de Savoie” tai ”Poires de Savoie” on ilmoitettava kaikissa pakkauksissa;

— tuottajan, varastoijan tai pakkaajan viitetiedot on ilmoitettava;

— valvontaelimen viitetiedot on ilmoitettava.

4. Maantieteellisen alueen tarkka rajaus

Ainin departementti: seuraavat kunnat: Anglefort, Béon, Ceysérieu, Corbonod, Cressin-Rochefort, Culoz, Flaxieu, Lavours, Pollieu, Seyssel, Talissieu ja Vongnes.

Savoien departementti: kaikki kunnat, lukuun ottamatta seuraavia kuntia: Aigueblanche, Aime, Albiez-le-Jeune, Albiez-Montrond, Les Allues, Aussois, Les Avanchers-Valmorel, Avrieux, Beaufort, Bellentre, Bessans, Le Bois, Bonneval, Bonneval-sur-Arc, Bourg-Saint-Maurice, Bozel, Bramans, Brides-les-Bains, La Chambre, Champagny-en-Vanoise, Les Chapelles, Le Châtel, Cohennoz, La Côte-d’Aime, Crest-Voland, Feissons-sur-Salins, Flumet, Fontaine-le-Puits, Fontcouverte-la-Toussuire, Fourneaux, Freney, La Giettaz, Granier, Hautecour, Hauteluce, Hermillon, Jarrier, Landry, Lanslebourg-Mont-Cenis, Lanslevillard, La Léchère, Mâcot-la-Plagne, Modane, Montagny, Montaimont, Montgellafrey, Montgirod, Montricher-Albanne, Montsapey, Montvalezan, Montvernier, Moûtiers, Notre-Dame-de-Bellecombe, Notre-Dame-du-Cruet, Notre-Dame-du-Pré, Orelle, Peisey-Nancroix, La Perrière, Planay, Pontamafrey-Montpascal, Pralognan-la-Vanoise, Queige, Saint-Alban-des-Villards, Saint-André, Saint-Avre, Saint-Bon-Tarentaise, Saint-Colomban-des-Villards, Sainte-Foy-Tarentaise, Sainte-Marie-de-Cuines, Saint-Étienne-de-Cuines, Saint-François-Longchamp, Saint-Jean-d’Arves, Saint-Jean-de-Belleville, Saint-Jean-de-Maurienne, Saint-Julien-Mont-Denis, Saint-Marcel, Saint-Martin-d’Arc, Saint-Martin-de-Belleville, Saint-Martin-de-la-Porte, Saint-Martin-sur-la-Chambre, Saint-Michel-de-Maurienne, Saint-Nicolas-la-Chapelle, Saint-Oyen, Saint-Pancrace, Saint-Sorlin-d’Arves, Salins-les-Thermes, Séez, Sollières-Sardières, Termignon, Tignes, Val-d’Isère, Valezan, Valloire, Valmeinier, Villard-sur-Doron, Villarembert, Villargondran, Villarlurin, Villarodin-Bourget ja Villaroger.

Haute-Savoien departementti: kaikki kunnat, lukuun ottamatta seuraavia kuntia: Abondance, Arâches-la-Frasse, La Baume, Bellevaux, Bernex, Le Biot, Bonnevaux, Brizon, Chamonix-Mont-Blanc, La Chapelle-d’Abondance, Châtel, Chevenoz, Combloux, Les Contamines-Montjoie, Cordon, La Côte-d’Arbroz, Demi-Quartier, Entremont, Essert-Romand, La Forclaz, Les Gets, Les Houches, Lullin, Megève, Mégevette, Montriond, Mont-Saxonnex, Morillon, Morzine, Nancy-sur-Cluses, Novel, Onnion, Le Petit-Bornand-les-Glières, Praz-sur-Arly, Le Reposoir, Reyvroz, Saint-Jean-d’Aulps, Saint-Sigismond, Samoëns, Servoz, Seytroux, Sixt-Fer-à-Cheval, Thollon-les-Mémises, Vacheresse, Vailly, Vallorcine, Verchaix ja La Vernaz.

5. Yhteys maantieteelliseen alkuperään

Maantieteellisen alueen erityisyys

Pinnanmuodostuksen ja geologian erityispiirteet

SMM-tuotteen ”Pommes et poires de Savoie” / ”Pommes de Savoie” / ”Poires de Savoie” maantieteellisen alueen luonnolliset rajat ovat hyvin selvät. Pohjoisessa alue rajoittuu Genevenjärveen, idässä ja etelässä Alppeihin ja lännessä Colombier’n ja Chartreusen ylänköalueisiin.

Alue sijaitsee 200–1 500 metrin korkeudessa Savoijin alueen vuorten alarinteille tyypillisessä pinnanmuodostukseltaan aaltoilevassa maastossa.

Maaperän laadun osalta Alppien etumaastolle on tyypillistä molassiksi kutsuttujen kalkkikivimuodostumien runsas esiintyminen; sen rinnalla esiintyy usein moreenia. Maa sisältää runsaasti kivennäissuoloja ja vettä, ja sen kanssa esiintyy maa-ainesta, joka sisältää melko paljon rakeista savea.

Alueen monista karjatiloista johtuen Savoijin maaperä sisältää tyypillisesti myös runsaasti orgaanista ainesta.

Ilmastolliset erityispiirteet

Talvet ovat pitkiä ja toisinaan ankaria. Kesät ovat kuumia, ja keskimääräinen vuotuinen sademäärä on yli 1 000 mm, Alppien alarinteillä jopa 1 500 mm. Sateet jakautuvat tasaisesti pitkin puiden kasvukautta.

Tälle mannerilmastolle ominainen piirre ovat suuret lämpötilanvaihtelut, joita ilmentävät viileät kesäyöt ja suuret kosteuserot päivän ja yön välillä.

Keskilämpötila on yleisesti ottaen alhainen. Pinnankorkeudesta riippuen se on 8–10 °C.

Inhimillisten tekijöiden osalta voidaan mainita, että omenaa ja päärynää on viljelty Savoijissa ammoisista ajoista osana perinteistä sekaviljely- ja karjatalousjärjestelmää.

Historiallisten tietojen mukaan hedelmäntuotanto alkoi 1930-luvun lopulta lähtien keskittyä monia lajikkeita viljeleville pientuotantoalueille.

Näiden alueiden viljelijät ovat onnistuneet pitkäaikaisen työn tuloksena valikoimaan paikallisiin ilmasto-olosuhteisiin parhaiten sopeutuneet lajikkeet, kasviaineistot ja maaperätyypit.

Tuotteen erityisyys

Pommes et Poires de Savoie -hedelmien erityispiirteitä ovat

— omenoilla kiinteän napakka ja päärynöillä kiinteä suussa sulava malto;

— korkean sokeripitoisuuden ja happoisuuden välinen tasapainoinen suhde, joka antaa hedelmille kirpeän raikkaan hapahkon maun;

— päärynöiden selkeästi pitkänomaisempi muoto.

”Pommes et poires de Savoie” / ”Pommes de Savoie”/ ”Poires de Savoie” -hedelmien maine on vakiintunut kaikkialla Ranskassa.

Syy-yhteys

SMM-tuotteen ”Pommes et poires de Savoie” / ”Pommes de Savoie”/ ”Poires de Savoie” ja sen maantieteellisen tuotantoalueen välinen syy-yhteys perustuu tuotteen erityislaatuun ja maineeseen.

SMM-alueen luonnolliset olosuhteet soveltuvat mainiosti hedelmien viljelyyn. Se johtuu useammasta eri tekijästä.

Maaperä sisältää aina runsaasti kivennäissuoloja ja vettä, ja sen kanssa esiintyy maa-ainesta, joka sisältää melko paljon rakeista savea ja vähän kivennäisperäisiä lannoitteita, mistä johtuen hedelmät kasvavat hitaasti. Hedelmät sisältävät vähemmän vettä, mutta solut lisääntyvät silti tehokkaasti, mikä selittää Pommes de Savoie -omenoiden mallon napakan rakenteen.

Maaperän rikkaus edistää omenoiden ja päärynöiden kypsymistä; hedelmien on kyettävä hyödyntämään nopeasti mahdollisimman paljon ravinteita johtuen aktiivisen kasvukauden lyhyestä kestosta. Lyhyt kasvukausi johtuu ankarista ilmasto-olosuhteista.

Maantieteellisen alueen ilmasto vaikuttaa ratkaisevasti myös Pommes et Poires de Savoie -hedelmien erityisyyteen.

SMM-tuotteen ”Pommes et poires de Savoie” / ”Pommes de Savoie”/ ”Poires de Savoie” maine on sitä luokkaa, että näiden hedelmien laatu tunnustetaan nykyisin yleisesti kaikkialla. École Nationale Supérieure de Pâtisserie à Yssingeaux -oppilaitoksessa, jossa opetusta antavat Ranskan parhaimpina kondiittoreina palkitut alan ammattilaiset (Meilleurs Ouvriers de France), korostetaan Pommes et Poires de Savoie -hedelmien korkealuokkaista makua. Myös ravintoloitsijat tunnustavat Pommes et Poires de Savoie -hedelmien korkean laadun.

Eritelmän julkaisutiedot

(tämän asetuksen 6 artiklan 1 kohdan toinen alakohta)

https://info.agriculture.gouv.fr/gedei/site/bo-agri/document_administratif-a92174df-5eea-4f3b-88bc-b1baa5ed9df9/telechargement

(1) EUVL L 343, 14.12.2012, s. 1.